Elvis Sina

Elvis Sina (lindur më 14 nëntor 1978) është një ish futbollstë shqiptar i cili e ka shpenzuar shumicën e karrierës së tij duke luajtur për klubin kryeqytetas KF Tirana në Kategorinë Superiore. Gjithashtu, Sina ka qënë pjestar i kombëtares shqiptare nga viti 2002 e deri në vitin 2005. Sina e ka shpenzuar shumicën e karrerës te KF Tirana, ku ka luajtur gjatë periudhave 1999–2006, 2007–2008 dhe nga viti 2009 e deri tani.

Karriera me klube

Sina e filloi karrerën e tij në vitin 1999 te KF Tirana, dhe që në moshën 19 vjeçare u bë lojtar i skuadrë së parë, që nga ajo kohë, Sina ka ndihmuar skuadrën e tij të fitoje 6 herë Superligën Shqiptare, 4 herë Kupën e Shqipërisë dhe 5 herë Superkupën e Shqipërisë përpara se të largohej nga skuadra në vitin 2006 për tu transferuar te KF Elbasani. Ai luajti vetëm 1 sezon me Elbasanin përpara se të rikthehej sërisht te Tirana në sezonin 2007–08. Ai sërisht luajti 1 sezon me Tiranën për tu transferuar tek rivalët e KS Dinamo Tirana në verën e vitin 2008, ai luajti vetëm në sezonin 2008–09 dhe arriti të fitojë Superkupën e Shqipërisë përpara se të rikthehej edhe njëherë tek KF Tirana në vitin 2009. Që nga ajo kohë, ai ka arritur të fitojë Kupën e Shqipërisë dhe Superkupën e Shqipërisë, të dyja në vitin 2011. Më 8 prill 2014, Sina lajmëroi se në fund të sezonit 2013–14 do të tërhiqet nga futbolli.

Karriera ndërkombëtare

Sina bëri debutimin e tij me kombëtaren në barazimin 1–1 kundër Zvicrës më 12 tetor 2002, ai hyri në fushë si zëvëndësim në minutën e 89 në vend të Ervin Fakajt.Albania 1-1 Switzerland Paraqitja e tij e dytë kombëtare erdhi katër ditë më vonë në ndeshjen kundër Rusisë në Volgograd, Sina edhe këtë herë hyri si zëvëndësim por në minutën e 60, ai zëvëndësoi Fatmir Vatën ku ndeshja ishte me rezultatin 4–1 për Rusinë. Prania e Sinës në fushë e ndihmoi Shqipërinë që të mos pësonte edhe golin e pestë.Rusia 4-1 Shqipëria Mbrojtësi luajti ndeshjen e tij të tretë me kombëtaren më 29 maj 2005 në një ndeshje miqësore kundër Polonisë. Ishte ndeshja e tij e parë nën urdhërat e trajnerit të ri Hans-Peter Briegel. Ai hyri në fushën e lojës në minutën e 78 për të zëvëndësuar mesfushorin Klodian DuroPolonia mund me rezultatin 1–0 Shqipërinë Ndeshja tjetër kombëtare e Sinës do të vinte në kualifikueset e Kupës së Botës 2006 kundër Danimarkës më 8 qershor 2005. Si të gjithë ndeshjet e tjera, Sina hyri si zëvëndësim në minutën e 92 në vend të mesfushorit Redi Jupi.Denmark 3-1 Albania Ndeshja e fundit kombëtare e Sinës do të vinte më 17 gusht 2005 në një ndeshje miqësore në Tiranë kundër Azerbajxhanit. Ndryshe nga herët e tjera, kjo ishte ndeshja e parë e tij si titullar , ai gjithashtu fitoi për herë të parë një ndeshje me kombëtaren. Ai e filloi ndeshjen në mesfushë dhe u zëvëndësua në minutën e 90 me kosovarin Armend Dallku pas një ndeshje fantastike.Albania 2-1 Azerbaijan

 Trofe 
KF Tirana

Kategoria Superiore (6): 1996–97, 1998–99, 1999–00, 2002–03, 2003–04, 2004–05
Kupa e Shqipërisë (6): 1998–99, 2000–01, 2001–02, 2005–06, 2010–11, 2011-12
Superkupa e Shqipërisë (7): 2000, 2002, 2003, 2005, 2006, 2011, 2012

Dinamo Tirana
Superkupa e Shqipërisë (1): 2008

 Referime 

 Lidhje të jashtme 
Elvis Sina, profili i lojtarit
Elvis Sina

Kategoria:Lindje 1978
Kategoria:Njerëz që jetojnë
Kategoria:Futbollistë nga Tirana
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KF Tirana
Kategoria:Futbollistë në KF Elbasani
Kategoria:Futbollistë në KS Dinamo Tirana
Kategoria:Futbollistë në Kategoria Superiore